
               UNIVERSITETET I OSLO
INSTITUTT FOR TEORETISK ASTROFYSIKK

               POSTBOKS 1029 BLINDERN, 0315 OSLO

                              Telefon: 
    22 85 65 01

                              Faks:          22 85 65 05                                                                                                           
                                                                                                                                      Oslo, 8. april 2005
                      REFERAT FRA MØTE I INSTITUTTSTYRET 7. APRIL 2005 KL 12:00

           Til stede: P.B.Lilje, M. Carlsson, Ø. Elgarøy, O. Kjeldseth-Moe, T. Fredvik, 

           T. Leifsen, S. Bjølseth, M. Andersen og K. Aksnes (vara, ikke stemmerett ).

Saksliste:

Sak   5/05  Tiltaksplan for arbeidsmiljø.
Sak   6/05  Utlysning av stipendiatstilling.
Sak   7/05  Fullmakter.
Sak   8/05  Tiltaksplan for likestilling.
Sak   9/05  Strategisk plan 2005-2008.
Sak 10/05  Evaluering av fysikkfagene i regi av Forskningsrådet.
Sak 12/05  Orienteringssaker.

Sak 13/05  Eventuelt. 
Møtet ble ledet av instituttleder P. B. Lilje. Det var ingen bemerkninger til innkallingen. Det var ingen saker under eventuelt.
SAK 5/05 TILTAKSPLAN FOR ARBEIDSMILJØ.
Tiltaksplanen ble enstemmig vedtatt. Representant og vararepresentant for studentene til instituttets LAMU vil bli valgt av AFU.

 
SAK 6/05 UTLYSNING AV STIPENDIATSTILLING.
Det ble vedtatt å utlyse stipendiatstilling med noen endringer i utlysningsteksten, og søknadsfrist satt til  

1. juni 2005. Det ble vedtatt at fast bedømmelseskomité for stipendiatstillinger skal velges ved nytt instituttstyremøte.
SAK 7/05 FULLMAKTER.
Vedtak: Instituttleder gis for fremtiden fullmakt til å foreta utlysning av stipendiat- og postdoktorstillinger som er i henhold til instituttets årsplan og har dekning i årsbudsjett. Tilsvarende fullmakt gis instituttleder til å sørge for utlysning og foreta saksbehandling for teknisk-administrative stillinger.

SAK 8/05 TILTAKSPLAN FOR LIKESTILLING.
Det ble vedtatt å nedsette en likestillingskomité.  Instituttleder gis fullmakt til å oppnevne komiteens medlemmer.
SAK 9/05 STRATEGISK PLAN 2005-2008.
Det skal lages en strategisk plan for instituttet før sommeren, instituttleder fikk  innspill fra instituttstyrets representanter.
SAK 10/05 EVALUERING AV FYSIKKFAGET I REGI AV FORSKNINGSRÅDET.
Instituttleder ga en orienterer om instituttets syn for møtet i  Forskningsrådet 14. april.

SAK 12/05 ORIENTERINGSSAKER.
Det ble orientert om HMS håndbok, endringer i utfylling av reiseregning for NOT reiser, forskningsmeldingen og årsregnskapet for 2004.

SAK 13/05 EVENTUELT.

Det var ingen saker under eventuelt.

Møtet ble avsluttet kl. 13:05.
Per B. Lilje
instituttleder                                                                                          Nils Brynildsen

                                                                                                              administrativ leder
